
COMUNICAT DE PRESĂ

Copiii au propriul lor Paşaport pentru Natură!

9 Aprilie 2015
Propark - Fundația pentru Arii Protejate și Asociația Ecouri Verzi dă viaţă programului „Pașaportul copiilor pentru Arii Protejate”  în cadrul „Săptămânii Altfel”.
“Publicația "Pașaportul copiilor pentru arii protejate", va stimula interesul copiilor pentru ariile protejate și va servi ca ghid pentru îmbunătățirea experiențelor pe care copiii și tinerii le au în ariile protejate. De asemenea, Pașaportul servește ca și jurnal pentru păstrarea amintirilor legate de vizitele lor în ariile protejate din România” a declarat Horaţiu Emil Popa, coordonatorul programului. 
Pașaportul se prezintă sub forma unei publicații color ușor de purtat în rucsac sau buzunar care conține informații și fotografii legate de cele mai reprezentative arii protejate din România, pagini de jurnal și liste pentru observare păsări, mamifere, plante și arbori, explicații de utilizare a Pașaportului, descrierea generală a ariilor naturale protejate și un set de autocolante cu mascote ale ariilor protejate.

Publicația este disponibilă la standurile aflate la ariile naturale protejate înscrise în program şi detaliate pe pagina web a proiectului - www.pasaportnatura.ro . Vizitatorii sau copiii își pot ştampila pașapoartele pentru a avea o amintire a vizitei și implicării lor și pentru a colecționa ștampile. Fiecare arie naturală protejată are o stampilă personalizată, ştampilele fiind de culori diferite, în funcție de tipul său.
Programul este componentă a proiectului „Natura în școli și școala în Arii Protejate”,  care îşi propune să crescă nivelul de conștientizare al publicului larg cu privire la rolul și importanța ariilor naturale protejate prin stimularea vizitării acestora de către copii și părinți şi implicarea copiilor în activități practice de tip Ranger Junior. 
Proiectul este implementat de Propark Fundaţia pentru Arii Protejate şi Asociaţia Ecouri Verzi alături de 37 de administraţii de arii protejate la nivel naţional și este finanţat prin granturile SEE 2009 – 2014, în cadrul Fondului ONG în România. Bugetul proiectului este de 160.808 Euro, din care suma de 144.615 Euro reprezintă contribuţia granturile SEE, 2009-2014, din cadrul programului Fondului ONG în România. 
Pagina oficială a programului este www.pasaportnatura.ro.
Pagina de Facebook este "Pașaportul Copiilor pentru Arii Protejate".
Horaţiu Emil Popa

Coordonator program Paşaportul Copiilor pentru Arii Protejate

ProPark Fundaţia pentru Arii Protejate
Tel: 0745397655, popaehoratiu@yahoo.com 
Pentru informații oficiale despre granturile SEE și norvegiene accesați www.eeagrants.org și www.fondong.fdsc.ro

